CELEX: 22012D0134
Language: hu
Date: 2012-07-13 00:00:00
Title: Az EGT Vegyes Bizottság 134/2012 határozata ( 2012. július 13. ) az Európai Gazdasági Térségről szóló megállapodás XIII. mellékletének (Közlekedés) módosításáról

8.11.2012   
            
            
               HU
            
            
               Az Európai Unió Hivatalos Lapja
            
            
               L 309/15
            
         AZ EGT VEGYES BIZOTTSÁG 134/2012 HATÁROZATA
   (2012. július 13.)
   az Európai Gazdasági Térségről szóló megállapodás XIII. mellékletének (Közlekedés) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XIII. mellékletét a 2012. június 15-i 113/2012 EGT vegyes bizottsági határozat (1) módosította.
            
         
               (2)
            
            
               A légi közlekedés védelmével kapcsolatos bizottsági ellenőrzések eljárásainak megállapításáról szóló, 2010. január 26-i 72/2010/EU bizottsági rendeletet (2) a 75/2010 EGT vegyes bizottsági határozat (3) foglalta bele a megállapodásba.
            
         
               (3)
            
            
               A 72/2010/EU rendelet teljes Európai Gazdasági Térségben történő egységes alkalmazásának biztosítása érdekében a XIII. mellékletet módosítani kell, hogy megkönnyítse a Bizottság és az EFTA Felügyeleti Hatóság közötti együttműködést,
            
         ELFOGADTA EZT A HATÁROZATOT:
   1. cikk
   A megállapodás XIII. mellékletének 66hc. pontja (72/2010/EU bizottsági rendelet) a következőképpen módosul:
   
               1.
            
            
               A jelenlegi kiigazítás az a) kiigazításra változik.
            
         
               2.
            
            
               Az a) kiigazítás után az alábbi kiigazítást kell beilleszteni:
               
                           „b)
                        
                        
                           A 6. cikk (2) bekezdése a következő szöveggel egészül ki:
                           »Az ellenőrzéseik során a Bizottság igénybe veheti az EFTA-államok által jegyzékbe vett nemzeti ellenőröket, és az EFTA Felügyeleti Hatóság igénybe veheti az EU-tagállamok által jegyzékbe vett nemzeti ellenőröket.
                           A Bizottság és az EFTA Felügyeleti Hatóság egyaránt felkérheti a másik felet, hogy vizsgálatai során megfigyelőként vegyen részt.« ”.
                        
                     
         2. cikk
   Ez a határozat 2012. július 14-én lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (4).
   3. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2012. július 13-án.
      
         
            az EGT Vegyes Bizottság részéről
         
         
            az elnök
         
         Atle LEIKVOLL
      
   
   
      (1)  HL L 270., 2012.10.4., 37. o.
   
      (2)  HL L 23., 2010.1.27., 1. o.
   
      (3)  HL L 244., 2010.9.16., 32. o.
   
      (4)  Alkotmányos követelmények fennállását nem jelezték.